# name
El debat entre aliadòfils i germanòfils a la premsa local del Vendrell (1914-1918): un reflex a través del setmanari penedesenc 'El Baix Penadès' (2)

# metadata.dc.description.abstract[].value
La neutralitat oficial de l'Estat espanyol no va evitar que l'impacte de la Primera Guerra Mundial (1914-1918) entrés a la nostra societat. Ben aviat, l'opinió pública espanyola i catalana es van dividir entre els aliadòfils, partidaris de les potències democràtiques, i els germanòfils, favorables a una victòria dels imperis centrals. A Catalunya, el pensament polític catalanista d'esquerres va saludar la guerra europea com una oportunitat perquè, amb la desitjada victòria de França i Anglaterra, s'impel·lís una renovació democràtica de l'Estat i s'assolís per fi la satisfacció dels anhels de llibertat catalans, concretats en una autonomia política. En aquesta segona part de l'article es pretén resseguir i recuperar detalladament les posicions defensades en els articles que feien referència a la Gran Guerra al setmanari penedesenc El Baix Penadès, una publicació de caràcter local i comarcal molt propera al partit UFNR. Aquest seguiment permetrà visualitzar amb quines lectures de la guerra i dels bàndols en lluita van poder connectar els lectors del Vendrell, així com la implicació de la premsa local en qüestions que anaven més enllà de la realitat penedesenca.

# metadata.dc.rights[].value
cc-by-nc-nd (c) Acosta Lopez, Alejandro, 2017

# metadata.dc.source[].value
Articles publicats en revistes (Història i Arqueologia)

# metadata.dc.title[].value
El debat entre aliadòfils i germanòfils a la premsa local del Vendrell (1914-1918): un reflex a través del setmanari penedesenc 'El Baix Penadès' (2)